1103 Σεκόγια

Η Σεκόγια (Sequoia) είναι ένας μικρός αστεροειδής που περιφέρεται στην εσώτατη περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,076. Ανακαλύφθηκε στις 9 Νοεμβρίου 1928 από τον Γερμανό αστρονόμο Βάλτερ Μπάαντε, που παρατηρούσε από το Μπέργκεντορφ του Αμβούργου, και πήρε το όνομά της το 1955 από το Εθνικό Πάρκο Σεκόγια των ΗΠΑ, όπου συνήθιζε να πηγαίνει τότε για διακοπές ο ίδιος ο αστρονόμος, και είναι διάσημο για τις γιγαντιαίες Σεκόγιες του (που είναι το μεγαλύτερο σε όγκο δέντρο του πλανήτη).Schmadel, Lutz D. (2007). «(1103) Sequoia». Dictionary of Minor Planet Names. Springer Berlin Heidelberg. p. 94. doi:10.1007/978-3-540-29925-7_1104. ISBN 978-3-540-00238-3. Η αρχική προσωρινή ονομασία της, ήταν 1928 VB.

Η Σεκόγια ανήκει στην Οικογένεια αστεροειδών της Ουγγαρίας.Spratt, Christopher E. (April 1990). «The Hungaria group of minor planets». Journal of the Royal Astronomical Society of Canada. 84 (2): 123–131. Bibcode:1990JRASC..84..123S. ISSN 0035-872X. Retrieved 1 April 2016. Επίσης, είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες, καθώς χρειάζεται 982,17 ημέρες ή 2,69 γήινα έτη.

 Φυσικά χαρακτηριστικά 
μικρογραφία|3D μοντέλο του αστεροειδούς 1103 Σεκόγια.

Σύμφωνα με τις έρευνες που πραγματοποιήθηκαν από τον ιαπωνικό δορυφόρο Akari και την αποστολή NEOWISE του τηλεσκοπίου WISE της NASA, η Σεκόγια έχει διάμετρο μεταξύ 5,21 και 7,816 χιλιομέτρων και η επιφάνειά της έχει λευκαύγεια μεταξύ 0,2813 και 0,823.

Το Collaborative Asteroid Lightcurve Link υιοθετεί τα αναθεωρημένα αποτελέσματα WISE του Petr Pravec, δηλαδή λευκαύγεια 0,2813 και διάμετρο 7,82 χιλιομέτρων με απόλυτο μέγεθος 12,53http://www.minorplanet.info/PHP/generateOneAsteroidInfo.php?AstInfo=1103%7CSequoia.

Ο φασματικός τύπος της, είναι E (κατά Tholen) ή Xk. Η Σεκόγια περιστρέφεται γύρω από τον εαυτό της μία φορά κάθε 3 ώρες, 2 λεπτά και 16 δευτερόλεπτα. Η μέση θερμοκρασία στην επιφάνεια της Σεκόγιας εκτιμάται σε 70 ως 75 βαθμούς Κελσίου υπό το μηδέν.

 Αναφορές 

 Εξωτερικοί σύνδεσμοι 
 Τροχιά από το JPL (Java) / Εφημερίδα.
 Lightcurve Database Query (LCDB), at www.minorplanet.info
 Dictionary of Minor Planet Names, Google books.
 Asteroids and comets rotation curves, CdR – Geneva Observatory, Raoul Behrend.
 Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Σεκογια
Σεκογια